Diari Oficial de la Generalitat Valenciana


Sumari del DOGV 5288, del 26-06-2006 (2006/7436)

RESOLUCIÓ de 16 de juny de 2006, del Rectorat de la Universitat Jaume I de Castelló, per la qual es convoca concurs públic per a cobrir places de personal docent contractat (Convocatòria ordinària curs acadèmic 2006/07).
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5288

Data del DOGV
:   26-06-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/7436


Data del document
:   16-06-2006

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * professió de l'urbanisme
    * estadística
    * psicologia
    * professió jurídica
    * concurs administratiu
    * universitat
    * personal docent
    * traducció
    * ciència econòmica
    * professió artística
    * educació artística
    * ciència administrativa
    * matemàtiques
    * música
    * informàtica
    * tecnologia
    * lingüística
    * ensenyament d'idiomes

RESOLUCIÓ de 16 de juny de 2006, del Rectorat de la Universitat Jaume I de Castelló, per la qual es convoca concurs públic per a cobrir places de personal docent contractat (Convocatòria ordinària curs acadèmic 2006/07). [2006/F7436]  
La Universitat Jaume I de Castelló convoca concurs públic per a cobrir places de personal docent contractat per al curs acadèmic 2006/07, que es detallen en l'annex adjunt, d'acord amb les següents bases:   
1. Normes generals  
Aquest concurs es regirà pel que disposa la Llei Orgànica d'Universitats 6/2001 (en endavant LOU), de 21 de desembre (BOE de 24 de desembre de 2001), i les disposicions d'igual o inferior rang en tot allò que no s'oposen al que es preveu en la llei anterior; pel Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari (DOGV de 22 d'octubre de 2002); els Estatuts d'aquesta Universitat, la Normativa dels Concursos de Selecció de Professorat Ajudant Doctor, Ajudant i Professorat Associat de la Universitat Jaume I (aprovada en la sessió núm. 19 del Consell de Govern de 16 de desembre de 2005) i el que es disposa en aquestes bases.  
2. Requisits  
2.1 De caràcter general  
a) Tenir fets els 18 anys.   
b) No patir malaltia ni defecte físic o psíquic que impedisca el desenvolupament de les funcions corresponents a les places convocades.   
c) No haver estat separat mitjançant expedient disciplinari del servei de l'administració de l'estat o de l'administració autonòmica o local, ni estar inhabilitat per a l'exercici de funcions públiques.   
d) Estar en possessió d'una titulació superior, o la titulació específica que, si escau, s'indique en els requisits o perfil de les places. En cas d'haver fet els estudis fora de l'Estat espanyol la titulació acadèmica haurà d'estar homologada pel Ministeri d'Educació i Ciència. En cas de candidats amb títols de la Unió Europea hauran de presentar bé l'homologació o bé la credencial de reconeixement dirigit a l'exercici de la professió de professor d'Universitat.  
2.2. De caràcter específic  
Per accedir a places de professor/a ajudant/a doctor/a:  
a) Estar en possessió del títol de doctor/a o certificació supletòria del títol, tal com disposa l'article 13 del Reial Decret 778/1998, de 30 d'abril.  
b) Tindre l'avaluació positiva de la seua activitat universitària per la figura de professor/a ajudant/a doctor/a per l'ANECA, la CVAEC o agències autonòmiques amb capacitat d'acreditació a la Comunitat Valenciana.  
c) Tindre acreditat, almenys dos anys, el desenvolupament d'activitats docents o d'investigació en centres no vinculats a la Universitat Jaume I, durant els quals no s'haja mantingut cap relació contractual, estatutària o com a becari a l'UJI. No obstant això, els ajudants i professors associats que a l'entrada de la LOU estiguen contractats i amb possessió del títol de Doctor per a ser contractats com professor ajudant doctor no els serà d'aplicació el que disposa l'article 50 de la LOU, sobre la desvinculació de la Universitat contractant durant 2 anys  
Per accedir a places d'ajudant/a:  
Estar en possessió del reconeixement de la suficiència investigadora, regulat en l'article 6 del Reial Decret 778/1998, de 30 d'abril, i la normativa sobre els estudis de doctorat de la Universitat Jaume I; o haver superat totes les matèries d'estudi que es determinen en els criteris a què fa referència l'article 38 de la LOU i amb la finalitat principal de completar la seua formació investigadora.  
Per accedir a places de professorat associat:  
D'acord amb l'article 10 del Decret 174/2002, hauran de ser especialistes de reconeguda competència relacionat amb el perfil de la plaça que acrediten estar exercint, fora de l'àmbit universitari, una activitat remunerada laboral, professional o en l'administració pública, per a les quals capacite el títol acadèmic que l'interessat posseeix, durant un període mínim de tres anys dins dels cinc anteriors a la seua contractació.   
No es podrà contractar com a professorat associat personal docent i investigador funcionari en actiu qualsevol que siga la universitat en la qual presten els seus serveis, ni aquelles altres persones pertanyents a la pròpia comunitat universitària.  
2.3 El compliment d'aquests requisits haurà d'estar referit a la data en què acabe el termini de presentació de les sol·licituds de participació.  
3. Presentació de sol·licituds  
Les sol·licituds s'han de presentar al Registre General de la Universitat Jaume I, edifici del Rectorat i Serveis Centrals, campus del Riu Sec (horari de juny: de dilluns a divendres, de 9 a 14 hores i de 17 a 19 hores. Horari de juliol i agost: de dilluns a divendres, de 9 a 14 hores), així com als registres enumerats en l'article 38.4 de la Llei 30/1992 (BOE de 27 de novembre), de Règim Jurídic de les Administracions Públiques i del Procediment Administratiu Comú.   
Necessàriament caldrà adjuntar la següent documentació a la sol·licitud de participació:  
. Fotocòpia del document nacional d'identitat o en cas d'estrangers, del document que n'acredite la identitat i data de naixement.  
. Currículum vitae, segons el model de la l'adreça: http://www.uji.es/serveis/rec-hum/conv-pdi/inst.html .  
. Justificació dels requisits exigits en la convocatòria.  
. Justificació dels mèrits al·legats   
No obstant això, la Universitat podrà requerir en qualsevol moment els originals dels documents presentats.  
Per a places de professor/a ajudant/a doctor/a s'haurà de presentar:  
. Fotocòpia del títol de doctor/a o fotocòpia de la certificació supletòria.  
. Fotocòpia de l'avaluació positiva de l'activitat universitària per la figura de professor/a ajudant/a doctor/a per l'ANECA, la CVAEC o agències autonòmiques amb capacitat d'acreditació a la Comunitat Valenciana.  
. Fotocòpia de l'acreditació del desenvolupament d'activitats docents o d'investigació en centres no vinculats a la Universitat Jaume I.  
Per a places d'ajudant/a s'haurà de presentar:  
. Fotocòpia del reconeixement de la suficiència investigadora.  
Per a places de professorat associat s'haurà de presentar:  
S'haurà d'acreditar l'exercici de l'activitat professional remunerada, fora de l'àmbit universitari i durant el període requerit, amb la següent documentació:  
. El professional que treballa per compte propi haurà de presentar fotocòpia del pagament de l'impost d'activitats econòmiques o fotocòpia de les declaracions trimestrals dels pagaments a compte de l'impost sobre la renda de les persones físiques (IRPF).   
. El professional que treballa per compte d'altri haurà de presentar fotocòpia de contractes segellats o informe de vida laboral expedit per la Tresoreria General de la Seguretat Social.   
. Els empleats públics (funcionaris o laborals), de fora de la universitat, hauran de presentar un certificat de serveis prestats.   
Les instàncies presentades a les oficines de correus hauran de complir el procediment establert en l'article 205.3 del Reglament dels Serveis de Correus: les instàncies es presentaran en sobre obert perquè l'empleat estampe el segell de data en la part superior esquerra de les instàncies, i hi haurà de figurar clarament el nom de l'oficina i la data.  
4. Documents acreditatius de cadascun dels mèrits al·legats en el currículum   
Els mèrits al·legats en el currículum que no s'hagen justificat documentalment no seran tinguts en compte en la resolució del concurs.   
Les persones que opten a més d'una plaça hauran de presentar una sol·licitud per cadascuna d'aquestes, acompanyada en cada cas de la documentació complementària.   
Els aspirants a les places perfilades amb docència en valencià hauran de justificar els coneixements de valencià mitjançant l'acreditació oficial .nivell mitjà. o, si escau, la superació d'una prova de nivell que amb aquesta finalitat realitzarà el Servei de Llengües i Terminologia de la Universitat Jaume I.  
5. Termini de presentació de les sol·licituds  
Deu dies hàbils a partir del dia següent al de la publicació en el Diari Oficial de la Generalitat.   
Finalitzat el termini de presentació de sol·licituds, el Servei de Recursos Humans exposarà en el tauler d'anuncis i en la pàgina web de la Universitat la resolució provisional de persones admeses i excloses per a cada una de les places convocades. El termini per a reclamar contra aquesta resolució, o esmenar errors o omissions, serà de 10 dies hàbils a partir de la seua publicació. Acabat aquest termini, es farà pública la resolució definitiva de persones admeses i excloses.  
6. Comissions de contractació  
Les comissions de contractació tindran l'estructura que figura en l'annex II d'aquesta convocatòria. Aquestes comissions estaran formades per funcionariat dels cossos docents universitaris d'aquesta Universitat, sempre que siga possible, que han de tindre el grau de doctor quan el concurs siga a places en les quals s'exigisca aquest grau acadèmic. Si això no fos possible, també podran formar part de les comissions de contractació professorat contractat doctor, i si escau, col·laborador.  
Els membres de les comissions s'abstindran d'intervindre quan es donen alguna de les circumstàncies previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El president/a podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
Les comissions resoldran tots els dubtes que puguen sorgir de l'aplicació de les normes, així com els que puguen produir-se en els casos no previstos.  
El procediment d'actuació de les comissions s'ajustarà en tot moment al que estableix la Llei 30/1992, de 26 de novembre, de Règim jurídic de les Administracions Públiques i del Procediment Administratiu Comú i la Normativa dels concursos de selecció de Professorat Ajudant Doctor, Ajudant i Professorat Associat de la Universitat Jaume I.  
7. Accés electrònic  
Es pot accedir a tota la informació de la convocatòria, bases, instàncies i barems en l'adreça: http://www.uji.es/serveis/rec-hum/  
8. Barems   
Els barems genèrics aplicables en aquesta convocatòria figuren en l'annex III.  
9. Resolució del concurs  
El concurs de les places relacionades en l'annex I es resoldrà durant els mesos de juliol, setembre i/o octubre de 2006. Les comissions de contractació es reserven el dret d'avaluar mitjançant una entrevista personal els candidats amb millor puntuació.  
El resultat del concurs s'exposarà al tauler d'anuncis del Servei de Recursos Humans, edifici del Rectorat i Serveis Centrals i a la pàgina web de la Universitat. L'adreça és: http://www.uji.es/serveis/rec-hum/ La publicació en el tauler d'anuncis substituirà la notificació personal als interessats i produirà els mateixos efectes, d'acord amb el que disposa l'article 59.5 b) de la Llei 30/1992, de 26 de novembre.  
Les persones seleccionades hauran de manifestar per escrit en el termini de 10 dies des de la publicació de la resolució de la Comissió de Selecció la seua acceptació al contracte que es puga derivar.  
Les persones seleccionades que ocupen un lloc de treball en el sector públic o privat, abans de la signatura del contracte, hauran de verificar en el departament a què pertanya la plaça convocada a concurs, la jornada i l'horari de treball que li correspon d'acord amb el POD del departament. La contractació estarà condicionada a l'autorització de compatibilitat i a l'estricte compliment de l'horari en ambdós llocs de treball.  
El termini per la signatura dels contractes serà, segons corresponga, a l'inici del curs acadèmic o del segon semestre acadèmic, excepte que s'haja previst una data d'inici distinta en la convocatòria. Qualsevol situació que ho impedisca haurà de ser al·legada per escrit per la persona interessada. Si no és així i s'esgota el termini sense haver signat el contracte, la persona interessada perdrà el seu dret.  
Quan per causa no imputable a l'administració, no es produïsca la signatura del contracte pel candidat més valorat per la comissió de selecció en els terminis establerts, o el candidat renuncie a la plaça o trie un altre nomenament incompatible, es contractarà al candidat següent per ordre de puntuació.   
No obstant l'anterior amb caràcter extraordinari i per motius justificats documentalment, el Rectorat, a petició de la persona interessada, podrà ampliar els terminis de signatura del contracte quan per motius acreditats siga impossible o dificultós al candidat la incorporació a la Universitat dins dels terminis establerts.  
La resolució dels concursos estarà sempre supeditada als possibles recursos administratius o contenciosos administratius que puguen plantejar-se.  
10. Funcions, durada, dedicació i retribucions dels contractes  
Professor/a Ajudant/a doctor/a (tipus I)  
Les funcions del professor/a ajudant/a doctor/a seran docents i d'investigació.  
Els contractes laborals tindran una durada màxima de 4 anys i una dedicació a temps complet.  
D'acord amb el Document sobre Carrera Docent, aprovat en la sessió número 9 del Consell de Govern Provisional del dia 14 de maig de 2003, la dedicació docent serà de 15 a 18 crèdits.  
Les retribucions íntegres mensuals, corresponents a l'any 2006, seran de 1.555,64 euros, amb el següent detall:  
Sou: 872,80 EUR  
Complement de destinació: 682,84 EUR  
Es tindrà dret a dues pagues extraordinàries a l'any, d'acord amb la normativa vigent.  
Ajudant/a  
Les funcions dels ajudants seran les corresponents a completar la seua formació investigadora i col·laborar en les tasques docents del departament.  
Els contractes laborals tindran una durada màxima de 4 anys i una dedicació a temps complet.  
Les retribucions íntegres mensuals, corresponents a l'any 2006, seran de 1.318,42 euros, amb el següent detall:  
. Sou: 872,80 EUR  
. Complement de destinació: 445,62 EUR  
Es tindrà dret a dues pagues extraordinàries a l'any, d'acord amb la normativa vigent.  
Professorat associat  
Les funcions del professorat associat seran exclusivament docents.  
Els contractes laborals tindran una durada màxima de 3 anys, prorrogables per períodes iguals. El compliment del terme assenyalat en el contracte implicarà la seua extinció automàtica, llevat que amb anterioritat les parts acorden la renovació del contracte.  
Les retribucions íntegres mensuals, corresponents a l'any 2006, seran les següents:  
Professorat associat Sou (€) Complement de Total   
 destinació (€) mensual (€)  
Associat TP 12 hores 318,44 184,08 502,52  
Associat TP 10 hores 265,39 153,41 418,80  
Associat TP 8 hores 212,32 122,74 335,06  
Associat TP 6 hores 159,25 92,06 251,31  
Es tindrà dret a les pagues extraordinàries que corresponguen sempre que no es perceben a càrrec d'una altra administració pública.  
11. Recursos  
Contra aquesta resolució, que esgota la via administrativa, es podrà interposar un recurs contenciós administratiu davant el Jutjat Contenciós Administratiu de Castelló, en el termini de dos mesos comptadors a partir de l'endemà de la seua publicació en el Diari Oficial de la Generalitat.  
No obstant això, les persones interessades podran interposar un recurs de reposició davant el rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Castelló de la Plana, 16 de juny de 2006.. El rector: Francisco Toledo Lobo.  
ANNEX II  
1. El rector/a o persona en qui delegue.  
2. Dos membres vocals designats pel departament entre professorat de l'àrea de coneixement de la plaça.  
3. Un membre vocal designat pel Rectorat entre un mínim de cinc proposats pel departament.   
4. Un membre vocal designat pel Rectorat entre un mínim de cinc proposats per l'òrgan de representació sindical competent.  
ANNEX III  
Barem Professor/a Ajudant/a Doctor/a   
A) Expedient: fins a 15 punts  
Expedient acadèmic : fins a 5 punts  
Doctorat (expedient de tercer cicle, treball d'investigació, DEA)  
Títol de doctor (es valoraran les qualificacions doctorat d'excel·lència, premi extraordinari, doctorat europeu): fins a 10 punts  
B) Beques formació personal investigador o homologades, beques postdoctorals i de continuïtat de la investigació (UJI) i estades en altres universitats o centres d'investigació: fins a 15 punts  
C) Investigació  
(articles, llibres, capítols de llibres, comunicacions a congressos, participació en projectes d'investigació, contractes d'investigació): fins a 35 punts  
D) Docència universitària  
(Inclou la valoració de la qualitat de l'ensenyament de la universitat d'on proveniu, es considerarà mèrit preferent la docència impartida en valencià, ambdós casos haurà d'acreditar-se oficialment): fins a 20 punts  
E) Valencià  
(Acreditació oficial): fins a 5 punts  
F) Llengües d'interès científic  
(Acreditació oficial): fins a 5 punts  
G) Altres mèrits  
(premis, distincions honorífiques, activitat professional extrauniversitària, informàtica, projectes d'innovació educativa, etc.): fins a 5 punts  
S'aplicarà coeficient corrector segons la relació al perfil de la plaça.  
Queden exclosos d'aquesta aplicació els apartats E, F i G  
Barem Ajudant/a  
A) Expedient: fins a 25 punts  
Expedient acadèmic: 5 punts  
Estudis tercer cicle (expedient de tercer cicle, treball d'investigació, DEA): 5 punts  
Títol de doctor: 10 punts  
Altres títols universitaris (diplomatura, llicenciatura, grau de llicenciat, màster, postgrau): 5 punts  
B) Beques formació personal investigador o homologades i estades en altres universitats o centres d'investigació: fins a 20 punts  
C) Investigació  
(articles, llibres, capítols de llibres, comunicacions a congressos, participació en projectes d'investigació): fins a 30 punts  
D) Docència universitària  
(Inclou la valoració de la qualitat de l'ensenyament de la universitat d'on proveniu): fins a 10 punts  
E) Valencià  
(Acreditació oficial): fins a 5 punts  
F) Llengües d'interès científic  
(Acreditació oficial): fins a 5 punts  
G) Altres mèrits  
(premis, distincions honorífiques, activitat professional extrauniversitària, informàtica, innovació educativa, etc.): fins a 5 punts  
S'aplicarà coeficient corrector segons la relació al perfil de la plaça.  
Queden exclosos d'aquesta aplicació els apartats E, F i G  
Barem Professorat Associat  
A) Activitat professional extrauniversitària vinculada a l'Àrea de Coneixement (\*): fins a 35 punts  
B) Expedient: fins a 20 punts  
Expedient acadèmic, altres títols universitaris (diplomatura, llicenciatura màster, postgrau). Beques FPI i homologades i estades en altres universitats o centres d'investigació estrangers: 5 punts  
Estudis tercer cicle (expedient de tercer cicle, treball d'investigació, DEA): 5 punts  
Títol de doctor: 10 punts  
C) Investigació  
(articles, llibres, capítols de llibres, comunicacions a congressos, participació en projectes d'investigació): fins a 20 punts  
D) Docència universitària  
(Inclou la valoració de la qualitat de l'ensenyament de la universitat d'on proveniu): fins a 10punts  
E) Valencià  
(Acreditació oficial): fins a 5 punts  
F) Llengües d'interès científic  
(Acreditació oficial): fins a 5 punts  
G) Altres mèrits  
(premis, distincions honorífiques, activitat professional extrauniversitària, informàtica, innovació educativa, etc.): fins a 5 punts  
(\*) La docència no universitària sols es podrà valorar fins a un màxim de 10 punts.  
S'aplicarà coeficient corrector segons la relació al perfil de la plaça.  
Queden exclosos d'aquesta aplicació els apartats E, F i G